Мікалай Іванавіч Сташак

Мікалай Іванавіч Ста́шак (, ;  — ) — савецкі военачальнік, удзельнік Вялікай Айчыннай вайны, Герой Савецкага Саюза (1943). Генерал-лейтэнант (1968), кандыдат ваенных навук (1961), дацэнт. Ганаровы грамадзянін гарадскога пасёлка Камарын (1984)Почётные жители района   // Сайт Брагінскага раённага выканаўчага камітэта.

 Біяграфія 
Нарадзіўся на хутары Марынаўскі Адэскага павета Херсонскай губерні (сучаснае сяло Марыніўка ў Адэскай вобласці Украіны). Скончыў 7 класаў школы, першы курс сельскагаспадарчага тэхнікума. Працаваў трактарыстам у саўгасе. У Чырвонай Арміі з 1935 года. У 1938 годзе скончыў Арджанікідзаўскае ваеннае вучылішча войскаў НКУС (сучасны Паўночна-Каўказскі ваенны інстытут унутраных войск, Уладзікаўказ). Праходзіў службу ў пагранічных войсках.

Удзельнік Вялікай Айчыннай вайны з лютага 1942 года. З кастрычніка 1942 года-камандзір 360-га стралковага палка. Удзельнік баёў на Бранскім і Цэнтральным франтах, Сталінградскай і Курскай бітваў, вызвалення Левабярэжнай Украіны. У канцы верасня — пачатку кастрычніка 1943 года з палком фарсіраваў рэкі Дзясна, Дняпро і Прыпяць, захопліваў і пашыраў плацдармы, вызваляў гарадскі пасёлак Камарын. Пазней полк пад камандаваннем М. І. Сташака ў складзе 1-га Беларускага фронту ўдзельнічаў у вызваленні Беларусі, Польшчы, у Берлінскай наступальнай аперацыі.

У 1947 годзе скончыў Ваенную акадэмію імя М. В. Фрунзэ. З лютага 1948 па снежань 1950 года служыў начальнікам штаба 3-й гвардзейскай механізаванай дывізіі Прыволжскай ваеннай акругі. У 1952 годзе скончыў Вышэйшую ваенную акадэмію Генеральнага штаба. Працаваў намеснікам начальніка Ваеннай акадэміі імя М. В. Фрунзэ.

З 1973 года генерал-лейтэнант М. Сташак у адстаўцы. Жыў у Маскве. Займаўся літаратурнай творчасцю. Памёр 17 лютага 1991 года. Пахаваны на Галавінскіх могілках у Маскве.

 Літаратурныя творы 
 Крутыми верстами: Роман. — М.: Молодая гвардия, 1982.
 Через все испытания: Повесть. — М.: Издательство ДОСААФ, 1986.
 На стремнине: Роман. — М.: Воениздат, 1990.

 Літаратура 



 Подвиг во имя жизни: Очерки о Героях Советского Союза, уроженцах Одесской области. / Сост.: Абрамов А. Ф., Бульба А. И. — Одеса: Маяк, 1984. — С. 250—253.


 Спасылкі 
 Сташек Николай Иванович  // Праект Міністэрства абароны Расійскай Федэрацыі «Память народа»
 Кирик С. Дни и месяцы освобождения Беларуси. Сентябрь 1943 года   // Беларускі дзяржаўны музей гісторыі Вялікай Айчыннай вайны
 Почётные жители района   // Сайт Брагінскага раённага выканаўчага камітэта

Катэгорыя:Удзельнікі Сталінградскай бітвы
Катэгорыя:Удзельнікі Курскай бітвы
Катэгорыя:Удзельнікі бітвы за Дняпро
Катэгорыя:Камандзіры палкоў у Вялікай Айчыннай вайне
Катэгорыя:Генерал-лейтэнанты СССР
Катэгорыя:Мемуарысты СССР
Катэгорыя:Кандыдаты ваенных навук
Катэгорыя:Выкладчыкі Ваеннай акадэміі імя М. В. Фрунзэ
Катэгорыя:Пагранічнікі
Катэгорыя:Ганаровыя грамадзяне Камарына
Катэгорыя:Нарадзіліся ў Адэскай вобласці